കെ വി തോമസ് സിപിഐഎം ആസ്ഥാനത്ത് സൗഹൃദ സന്ദര്ശനമെന്ന് വിശദീകരണം മുതിര്ന്ന കോണ്ഗ്രസ് നേതാവായ കെ വി തോമസ് സിപിഐഎം ആസ്ഥാനമായ ഡല്ഹി എകെജി സെന്ററിലെത്തി. കോണ്ഗ്രസ് വിട്ട് സിപിഎമ്മിലേക്ക് കെ വി തോമസ് എത്തിയേക്കുമെന്ന അഭ്യൂഹങ്ങള്ക്കിടെയാണ് സന്ദര്ശനം. സിപിഐഎം ജനറല് സെക്രട്ടറി സീതാറാം യെച്ചൂരിയുമായി കെ വി തോമസ് കൂടിക്കാഴ്ച നടത്തി അതേസമയം നേരത്തെ നിശ്ചയിച്ച കൂടിക്കാഴ്ചയായിരുന്നുവെന്നും രാഷ്ട്രീയപരമായ കാര്യങ്ങളാണ് ചര്ച്ച ചെയ്തതെന്നും കെ വി തോമസ് പ്രതികരിച്ചു. ചര്ച്ചയില് പ്രകാശ് കാരാട്ടുമുണ്ടായിരുന്നു. യെച്ചൂരിയെ കാണാനാണ് എത്തിയത്. വന്നപ്പോള് പ്രകാശ് കാരാട്ടിനെയും കണ്ടെന്നെയുള്ളു എന്ന് തോമസ് പറഞ്ഞു കോണ്ഗ്രസ് പുനഃസംഘടനയില് കെ വി തോമസിന് യാതൊരു സ്ഥാനവും നല്കാതെ കോണ്ഗ്രസ് ഒതുക്കിയിരുന്നു. കെപിസിസി വര്ക്കിംഗ് പ്രസിഡന്റ് സ്ഥാനത്ത് നിന്ന് നീക്കുമ്ബോള് യുഡിഎഫ് കണ്വീനര് സ്ഥാനം ലഭിക്കുമെന്ന പ്രതീക്ഷയായിരുന്നു കെ വി തോമസിനുണ്ടായിരുന്നത്. എന്നാല് കണ്വീനര് സ്ഥാനം കെ മുരളീധരന് നല്കുകയായിരുന്നു.